Diari Oficial de la Generalitat Valenciana


Sumari del DOGV 3967, del 27-03-2001 (2001/2489)

Informació pública de l'alternativa tècnica del programa per al desenvolupament de l'actuació integrada constituïda per les unitats d'execució 1.1 i 1.3 (residencial) del sòl urbanitzable detallat del vigent Pla General d'Ordenació Urbana.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3967

Data del DOGV
:   27-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2489


Organisme emissor
:   Ajuntament d'Asp

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada constituïda per les unitats d'execució 1.1 i 1.3 (residencial) del sòl urbanitzable detallat del vigent Pla General d'Ordenació Urbana. [2001/M2489]
  
Per la Resolució de l'Alcaldia número 2001/0170, de data 21 de febrer de 2001, es va sotmetre a informació pública per termini de 20 dies, per mitjà d'un edicte publicat en un diari d'informació general editat a la Comunitat Valenciana i (posteriorment o simultàniament) en el Diari Oficial de la Generalitat Valenciana, l'alternativa tècnica del programa per al desenvolupament de l'actuació integrada constituïda per les unitats d'execució 1.1 i 1.3 (residencial) del sòl urbanitzable detallat del vigent Pla General d'Ordenació Urbana, presentada per la mercantil Provi-Aspe, SL. El termini d'exposició es comptarà a partir de la publicació del present edicte en el Diari Oficial de la Generalitat Valenciana.
  
Durant el període d'exposició s'admetran tant al·legacions com proposicions juridicoeconòmiques en competència. Aquestes últimes es presentaran durant els cinc dies següents al venciment del termini dels 20 dies abans mencionats. No podran presentar-se altres alternatives tècniques, atés que el present anunci és conseqüència del nou període d'exposició pública que es va acordar per la Comissió de Govern en sessió de data 28 de novembre de 2000.
  
Les proposicions juridicoeconòmiques es presentaran en plica tancada amb la documentació mencionada en els apartats C i D de l'article 32 de la Llei 6/1994 de la Generalitat Valenciana.
  
L'acte d'obertura de pliques se celebrarà en la següent data hàbil a la conclusió del termini per a presentar-les. Del seu desenvolupament i resultat s'alçarà acta, sota fe pública i davant de dos testimonis. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors durant aquest període podran associar-se unint les seues proposicions.
  
El que es publica perquè en prengueu coneixement en virtut del que estableix l'article 46 de la Llei 6/1994 abans citada.
  
Per mitjà d'aquest anunci i de conformitat amb l'article 59.4 de la Llei 30/1992, de 26 de novembre, se cita els propietaris afectats que puguen resultar desconeguts, dels qui s'ignore el lloc de la pràctica de l'avís o, intentada aquesta, no s'haja pogut practicar. La relació de titularitats cadastrals afectades per l'actuació següent:
  
Finalment, se significa que d'acord amb l'article 107 de la Llei 30/1992, de 26 de novembre, el present acte és de mer tràmit, i no s'hi pot interposar cap recurs, sense perjuí de mostrar la seua oposició per a considerar-la en la resolució que pose final al procediment.